C 18/51

Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2020/C 18/10)

Ez az értesítés az (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül közzétételre.

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„ROMAGNA”

Hivatkozási szám: PDO-IT-A0507-AM04

Az értesítés időpontja: 2019.10.9.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Új pezsgőtípusok

Leírás:

A már meglevő pezsgőkategóriához hozzáadásra kerülnek a következő típusok:

Romagna Bianco Spumante (Romagna fehér pezsgő) és Romagna Rosato Spumante (Romagna rozé pezsgő).

Indokolás:

A Romagna OEM előállítási területe különösen alkalmas az új típusú fehér és rozé pezsgők alapját képező Trebbiano és Sangiovese szőlőfajták termesztésére.

E módosítással lehetőséget szeretnénk biztosítani a termelőknek, hogy visszaszerezzék az OEM területen már jó ideje jelenlevő új típusú pezsgők hírnevét, amelyek a borkészítők szakmai felkészültségének és az előállított borok minőségének köszönhetően már bizonyították értékeiket.

A Romagna OEM borok tehát a termékleírásban már meglevő borkategóriákon belül új típusokkal bővülnek, és ez egy szélesebb és a piac igényeinek jobban megfelelő termékskála kínálatot fog eredményezni.

Ez a módosítás a termékleírás 1., 2., 3. 4., 5., 6. és 7. cikkére és az egységes dokumentum 1.4. – a borok leírása pontjára vonatkozik.

2. Szőlőfajták

Leírás:

Meghatározásra kerültek az új fehér és rozé pezsgők készítéséhez alkalmazható szőlőfajta kombinációk, az alábbiak szerint:

a fehér pezsgők (Bianco Spumante) esetében a Trebbiano, a rozé pezsgők (Rosato Spumante) esetében pedig a Sangiovese szőlőfajta minimális aránya 70 %, ezt az Emilia Romagna régióban való termesztésre alkalmas más szőlőfajták kísérhetik 30 %-os arányban, azzal a korlátozással, hogy a Manzoni bianco szőlőfajta maximális aránya 10 %, a Famoso szőlőfajta maximális aránya pedig 5 % lehet.

Indokolás:

Az eredetmegjelöléssel ellátott termékek védelmére létrejött konzorcium tapasztalata alapján a fent leírt szőlőfajta kombinációból bizonyítottan kiváló cukortartalmú, megfelelő savtartalom által kísért, így a pezsgőkészítésre alkalmas termék állítható elő.

Ez a módosítás a termékleírás 2. cikkére vonatkozik, és nem érinti az egységes dokumentumot.

3. A Bianco Spumante és a Rosato Spumante típusokhoz alkalmazott szőlők termesztési területe

Leírás:

Kijelölésre került az új típusú Bianco Spumante és Rosato Spumante előállítási területe, amely egybeesik a Romagna Trebbiano típus jelenleg érvényes előállítási területével és részben megegyezik a Romagna Sangiovese típus – a termékleírás 3. cikk (5) bekezdésében pontosan meghatározott – előállítási területével.

Indokolás:

Az új típusú Bianco Spumante és Rosato Spumante előállításához szükséges szőlők termesztési területe a Romagna Trebbiano előállítási területére esik és részben a Romagna Sangiovese előállítási területét is magában foglalja. Ez a termesztési terület – a Via Emiliától délre eső részt is beleértve – túlnyomórészt sík, enyhén dombos vidék; a tapasztalatok alapján e területen készülnek a legjobb pezsgők.

Egy olyan módosításról van szó, amely nem bővíti ki a szőlők termesztési területét, hanem pontosabban meghatározza az említett új típusok előállítási területét.

A módosítás a termékleírás 3. cikkére vonatkozik, és nem érinti az egységes dokumentumot.

4. Hektáronkénti tőkesűrűség

Leírás:

A Bianco Spumante és a Rosato Spumante típusok esetében meghatározásra került a minimum 2 500 darabos hektáronkénti tőkesűrűség.

Indokolás:

A többi Romagna DOC (ellenőrzött eredetmegjelöléssel ellátott) típusokhoz hasonlóan a tapasztalatok azt mutatják, hogy a hektáronkénti minimum 2 500 darabos tőkesűrűség a pezsgőkészítés szempontjából mennyiségileg és minőségileg is optimális szőlőtermést eredményez.

A módosítás a termékleírás 4. cikkére vonatkozik, és nem érinti az egységes dokumentumot.

5. Hektáronkénti szőlőhozam és minimális természetes alkoholtartalom

Leírás:

Az új típusú Bianco Spumante és Rosato Spumante esetében meghatározásra került a hektáronkénti 18 tonna maximális hozam és a 9,5 térfogat-százalékos minimális természetes alkoholtartalom.

Indokolás:

Ez a hozam és a minimális természetes alkoholtartalom – amint a terület borágazati cégeinél elvégzett kémiai, fizikai és érzékszervi vizsgálatok is igazolták – a pezsgőkészítésre vonatkozó borászati célok szempontjából optimálisnak tekinthetők.

A módosítás a termékleírás 4. cikkére és az egységes dokumentum 1.5.2. – maximális hozamok pontjára vonatkozik.

6. A gyöngyözőbor- és a pezsgőtípusok készítésének területe

Leírás:

A gyöngyözőborok és a pezsgők esetében a borkészítési és palackozási műveletek elvégzésének lehetősége kiterjesztésre került Marche, Lombardia, Piemont és Veneto tartományokra; e tartományok szomszédosak Emilia Romagna régióval, ahol a szóban forgó műveletek már amúgy is engedélyezettek.

Indok:

A módosítás az Európai Unió és Olaszország hatályos jogszabályaival összhangban lehetővé teszi a Romagna OEM területén működő – és a pezsgő és gyöngyözőbor típusokat készíteni szándékozó – borászati vállalkozások számára, hogy az operatív szinergia és a lehető legjobb üzleti eredmény elérése érdekében csúcstechnológiai berendezéseket és felszereléseket vegyenek igénybe.

A módosítás a termékleírás 5. cikkére és az egységes dokumentum 1.9. pontjára vonatkozik.

7. A szőlő hozama borban kifejezve

Leírás:

Az új típusú Bianco Spumante és Rosato Spumante esetében a szőlők maximális borhozama 70 %, ami hektáronként 12 600 liternek felel meg.

Indok: Ez a szőlő (18 t/ha) borrá való átalakításából származó hozama literben kifejezve.

A módosítás a termékleírás 5. cikkére és az egységes dokumentum 1.5.2. pontjára vonatkozik.

8. Készítési eljárás

Leírás:

A Romagna Bianco Spumante és a Romagna Rosato Spumante (Romagna fehér és rozé pezsgő) esetében meghatározott készítési eljárások: erjesztés palackban, hagyományos vagy klasszikus módszerrel, és erjesztés autoklávban, az uniós és a nemzeti jogszabályoknak megfelelően.

Indokolás:

A pezsgőkészítési módszerek meghatározása a termékleírásban alaposabb információkat nyújt az ágazat szereplői részére.

A módosítás a termékleírás 5. cikkére vonatkozik, és nem érinti az egységes dokumentumot.

9. Erjesztés és újraerjesztés

Leírás:

Engedélyezett a mustok, részben erjedt mustok és még erjedésben levő borok erjesztése és újraerjesztése a „borkategóriába” tartózó alábbi típusok készítése során: „Romagna” Cagnina, félédes „Romagna” Pagadebit és „Romagna” Sangiovese Passito, a hatályos nemzeti szabályozásban meghatározott, december 31-ig tartó szüreti éven túl is.

Indokolás:

Egy olyan, a hatályos nemzeti jogszabályokban meghatározott eltérésről van szó, amely engedélyezi, hogy az említett erjesztésre és újraerjesztésre a minden évben december 31-ig tartó időszakon túl is sor kerülhessen, feltéve, hogy erről haladéktalanul tájékoztatták az ellenőrző hatóságot.

A módosítás a termékleírás 5. cikkére vonatkozik, és nem érinti az egységes dokumentumot.

10. Sangiovese passito típus

Leírás:

Engedélyezett a „Romagna” Sangiovese Passito típus készítéséhez használt szőlő zúzása és azt követő erjesztése a hatályos nemzeti jogszabályokban meghatározott december 31-i határidőn túl is.

Indokolás:

E típus esetében elő van írva a szőlő fonnyasztása a növényen vagy a szüret után, ezért engedélyezni kell, hogy a zúzási műveletek a december 31-i határidőn túl is elvégezhetők legyenek.

A módosítás a termékleírás 5. cikkére vonatkozik, és nem érinti az egységes dokumentumot.

11. A Romagna Bianco Spumante és a Romagna Rosato Spumante fogyasztási jellemzői

Leírás:

bevezetésre kerültek az új Bianco Spumante és Rosato Spumante fizikai, kémiai és érzékszervi jellemzői:

„Romagna” Bianco Spumante

Hab: finom és tartós

Szín: változó intenzitású szalmasárga

Illat: finom és kecses

Zamat: a brut nature-tól a száraz, zamatos és harmonikus ízig

Minimális összes alkoholtartalom térfogatszázalékban: 10,5 térfogatszázalék.

Minimális összes savtartalom: 5 g/l

Minimális cukormentes kivonat: 14 g/l.

„Romagna” Rosato Spumante

Hab: finom és tartós

Szín: változó intenzitású rózsaszín

Illat: finom és kecses

Zamat: a brut nature-tól a száraz, zamatos és harmonikus ízig

Minimális összes alkoholtartalom térfogatszázalékban: 10,5 térfogatszázalék.

Minimális összes savtartalom: 5 g/l

Minimális cukormentes kivonat: 15 g/l.

Indokolás:

A feltüntetett fizikai, kémiai és érzékszervi tulajdonságok számos, túlnyomórészt (a fehér pezsgő esetében) Trebbiano és (a rozé pezsgő esetében) Sangiovese alapborokkal végzett kísérlet eredményei, amelyek megfelelnek az uniós és a nemzeti jogszabályokban meghatározott paramétereknek.

Ez a módosítás a termékleírás 6. cikkére és az egységes dokumentum 1.4. – a borok leírása pontjára vonatkozik.

12. A termesztési év jelölése

Leírás:

A szőlő termesztési évének jelölése bizonyos típusok esetében nem kötelező és ez kiterjesztésre került a Romagna Bianco Spumante és a Romagna Rosato Spumante típusokra is.

Indokolás:

Az új típusoknak (Bianco Spumante) (Rosato Spumante) a már meglevő típusokkal (Trebbiano Spumante) (Trebbiano Frizzante) való egységesítése érdekében meghatározásra került, hogy a címkén elhagyható a szőlőtermesztés évének feltüntetése annak a nemzeti jogszabálynak megfelelően, amely ezt lehetővé teszi a nem évjáratos (non-vintage) pezsgők és a gyöngyözőborok esetében.

A módosítás a termékleírás 7. cikkére vonatkozik, és nem érinti az egységes dokumentumot.

13. Jelölés

Leírás:

A Romagna Bianco Spumante típus esetében a készítőknek jogukban áll a fehér színt feltüntetni a címkén.

Indokolás: a rendelkezés engedélyezi a készítők számára, hogy feltüntessék a szóban forgó pezsgő színét.

Leírás:

A Romagna Rosato Spumante típus esetében a készítők kötelesek a rozé színt feltüntetni a címkén.

Indokolás: a termék sajátosságának a meghatározása érdekében szükséges a szín feltüntetése.

A módosítások a termékleírás 7. cikkére vonatkoznak, és nem érintik az egységes dokumentumot.

14. A csomagolásra vonatkozó egyedi rendelkezések

Leírás:

A termékleírás 8. cikkének 2. bekezdése szerint:

A „Romagna” Trebbiano, „Romagna” Pagadebit és „Romagna” Sangiovese DOC borok esetében megengedett az élelmiszerekkel érintkezésbe kerülő, 2 liternél nem kisebb és 6 liternél nem nagyobb űrtartalmú tárolóedények használata, az uniós és a nemzeti jogszabályoknak megfelelően.

Az alábbiak szerint módosul:

A „Romagna” Trebbiano, „Romagna” Pagadebit és „Romagna” Sangiovese DOC borok esetében az élelmiszerekkel érintkezésbe kerülő, 2 és 6 liter közötti űrtartalmú, az üvegtől eltérő alternatív tárolóedények használata is megengedett, az uniós és a nemzeti jogszabályoknak megfelelően.

Indokolás:

Formális módosításról van szó, a tárolóedények űrtartalmának pontosabb meghatározása érdekében.

A módosítás a termékleírás 8. cikkére vonatkozik, és nem érinti az egységes dokumentumot.

15. Romagna OEM – Bertinoro Kiegészítő Földrajzi Egység – kiigazítások

Leírás:

A Bertinoro Kiegészítő Földrajzi Egység használata a Sangiovese alaptípusa esetén is megengedett.

Indokolás:

A Bertinoro névvel – amely az eredetmegjelöléssel érintett terület legkisebb földrajzi egysége – jelölik a legalább 95 %-ban Sangiovese szőlőből készült, „riserva” jelöléssel rendelkező vagy nem rendelkező csendes borokat.

Ennek megfelelően, a „riserva” jelöléssel nem rendelkező alaptípus a termékleírásban kerül meghatározásra.

A módosítás a Romagna OEM termékleírására vonatkozik – A Bertinoro Kiegészítő Földrajzi Egység szabályozása az 1., 2., 3., 4., 5. és 6. cikkekre vonatkozik, és nem érinti az egységes dokumentumot.

EGYSÉGES DOKUMENTUM

1. A termék elnevezése

Romagna

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

4. Pezsgő

8. Gyöngyözőbor

4. A bor(ok) leírása

„Romagna” Albana Spumante

A „Romagna Albana Spumante” oltalom alatt álló eredetmegjelöléssel ellátott bor részben töppedt szőlőből származó mustból készül, palackban vagy autoklávban, a közösségi szabályozásnak megfelelően. Aranysárga színű, tartósan gyöngyöző bor, habja finom, illata jellegzetes, jólesően gyümölcsös, a szőlőfajtára jellemző, szerkezete jó és kellemesen friss, íze kellemes, bársonyos, édes, de soha nem émelyítő.

minimális összes alkoholtartalom térfogatszázalékban: 16,0 térfogatszázalék

minimális cukormentes kivonat: 21,0 g/l

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 6 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Cagnina

Az általában szeptember vége felé szüretelt Terrano szőlőből készült, oltalom alatt álló eredetmegjelöléssel ellátott „Romagna Cagnina” egy olyan bor, amely már október tizedike után kereskedelmi forgalomba hozható. Színe lilásvörös, illata intenzív, jellegzetesen boros, a marasca cseresznyére és a málnára emlékeztet, íze édes, kissé tanninos, enyhén savanykás.

minimális összes alkoholtartalom térfogatszázalékban: 11,5 térfogatszázalék

minimális cukormentes kivonat: 17,0 g/l

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 8,5 Minimális összes savtartalom 5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Pagadebit (a félédes és a gyöngyözőbor is)

A fehér Bombino szőlőből készült, oltalom alatt álló eredetmegjelöléssel ellátott „Romagna Pagadebit” egy változóan telt szalmasárga színű bor, amelynek illata a kora és a készítése alapján friss és zamatos, galagonya jegyekkel, amely a szőlőfajtára jellemző, íze kellemes és enyhe, a száraztól (a gyöngyözőbort is beleértve) a félédesig.

minimális összes alkoholtartalom térfogatszázalékban: 11,5 térfogatszázalék

minimális cukormentes kivonat: 14,0 g/l

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Pagadebit Bertinoro

A Bertinoro területén termesztett fehér Bombino szőlőből készült, oltalom alatt álló eredetmegjelöléssel ellátott „Romagna Pagadebit Bertinoro” egy változóan telt szalmasárga színű bor, amelynek illata a kora és a készítése alapján friss és zamatos, galagonya jegyekkel, amely a szőlőfajtára jellemző, íze kellemes és enyhe, lehet száraz vagy félédes, a gyöngyözőbort is beleértve.

minimális összes alkoholtartalom térfogatszázalékban: 12,0 térfogatszázalék;

minimális cukormentes kivonat: 15,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Sangiovese

Az azonos nevű szőlőfajtából készített, oltalom alatt álló eredetmegjelöléssel ellátott „Romagna Sangiovese” egy rubinvörös színű bor, lilás fényekkel, testes és boros illattal, amelyet finom, időnként ibolyára emlékeztető, fiatal bor esetén enyhén füves jegyek gazdagítanak, íze elegáns, telt, fiatal bor esetén kellemesen tanninos, ugyancsak kellemes, kesernyés utóízzel.

minimális összes alkoholtartalom térfogatszázalékban: 12,0 térfogatszázalék

maradékcukor-tartalom: legfeljebb 10,0 g/l;

minimális cukormentes kivonat: 20,0 g/l

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Sangiovese novello

Az azonos nevű szőlőfajtából szénsavas kivonatolással (carbonic maceration) készített, oltalom alatt álló eredetmegjelöléssel ellátott „Romagna Sangiovese novello” egy rubinvörös színű bor, boros, az ezzel a technikával készült termékekre jellemző intenzív illattal, száraz, vagy az alacsony maradékcukor-tartalom miatt enyhén félédes ízzel, a készítését szabályozó jogszabályoknak megfelelően.

minimális összes alkoholtartalom térfogatszázalékban: 11,5 térfogatszázalék

maradékcukor-tartalom: legfeljebb 10 g/l

minimális cukormentes kivonat: 18,0 g/l

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Sangiovese Superiore

Az azonos nevű szőlőfajtából készített, oltalom alatt álló eredetmegjelöléssel ellátott „Romagna Sangiovese Superiore” egy gránátvörösbe hajló rubinvörös színű bor, időnként lilás fényekkel, ibolyára emlékeztető finom jegyekkel gazdagított boros illattal és telt, testes, de ennek ellenére puha és elegáns, fiatal bor esetén kellemes, enyhén tanninos ízzel, kellemesen kesernyés, hangsúlyos utóízzel.

minimális összes alkoholtartalom térfogatszázalékban: 12,5 térfogatszázalék;

maradékcukor-tartalom: legfeljebb 10,0 g/l;

minimális cukormentes kivonat: 24,0 g/l

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Sangiovese Riserva (a Superiore Riserva is)

Az azonos nevű szőlőfajtából készített, oltalom alatt álló eredetmegjelöléssel ellátott „Romagna Sangiovese Riserva” egy gránátvörösbe hajló rubinvörös színű bor, az idősebb borok bíbor- és narancsszínűvé halványulnak, az érlelésre jellemző tipikusan könnyed, vaníliás, finom bukéval, telt, száraz, harmonikus, kifejezetten karakteres ízzel, gyakran az érleléshez használt tartályok okozta fás jegyekkel.

minimális összes alkoholtartalom térfogatszázalékban: 13,0 térfogatszázalék;

maradékcukor-tartalom: legfeljebb 10,0 g/l;

minimális cukormentes kivonat: 26,0 g/l

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Sangiovese passito

Az azonos nevű szőlőfajtából készített, oltalom alatt álló eredetmegjelöléssel ellátott „Romagna” Sangiovese passito egy rubinvörös színű bor, időnként lilás árnyalatokkal, finom, olykor ibolyára emlékeztető illattal, és harmonikus, kellemesen tanninos ízzel,

amelyet kellemes, jellegzetesen kesernyés utóíz kísér; időnként érzékelhetők az érleléshez használt tartályok okozta fás jegyek.

minimális összes alkoholtartalom térfogatszázalékban: 12,0 térfogatszázalék;

maradékcukor-tartalom: 6,0–20,0 g/l;

minimális cukormentes kivonat: 26 g/l.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Sangiovese, a Kiegészítő földrajzi egységekkel

Az azonos nevű szőlőfajtából pontosan körülhatárolt területen készített, oltalom alatt álló eredetmegjelöléssel ellátott „Romagna Sangiovese a kiegészítő földrajzi egységekkel” egy rubinvörös színű bor, lilás fényekkel, testes és boros illattal, amelyet finom, ibolyára emlékeztető, fiatal bor esetén enyhén füves jegyek gazdagítanak, íze a készítési területre jellemző, fiatal bor esetén kellemesen tanninos, ugyancsak kellemes, kesernyés utóízzel.

minimális összes alkoholtartalom térfogatszázalékban: 12,5 térfogatszázalék;

maradékcukor-tartalom: legfeljebb 4,0 g/l;

minimális cukormentes kivonat: 24,0 g/l

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Sangiovese Riserva, a kiegészítő földrajzi jelöléssel

Az azonos nevű szőlőfajtából pontosan körülhatárolt területen készített, oltalom alatt álló eredetmegjelöléssel ellátott „Romagna Sangiovese Riserva a kiegészítő földrajzi jelöléssel” egy gránátvörösbe hajló rubinvörös színű bor, az idősebb borok az érlelésre jellemző módon bíbor- és narancsszínűvé halványulnak, telt, száraz, harmonikus, kifejezetten az előállítási területre jellemző ízzel, gyakoriak az érleléshez használt tartályok okozta fás jegyek.

Minimális összes alkoholtartalom térfogatszázalékban: 13,0 térfogatszázalék;

maradékcukor-tartalom: legfeljebb 4,0 g/l;

minimális cukormentes kivonat: 26,0 g/l

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Trebbiano

Az azonos nevű szőlőfajtából készített, oltalom alatt álló eredetmegjelöléssel ellátott „Romagna Trebbiano” egy változó intenzitású szalmasárga színű bor, boros, lágy, könnyed illattal, kellemes, zamatos és harmonikus ízzel.

minimális összes alkoholtartalom térfogatszázalékban: 11,5 térfogatszázalék;

maradékcukor-tartalom: legfeljebb 10 g/l;

minimális cukormentes kivonat: 14,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Trebbiano pezsgő

Az azonos nevű szőlőfajtából készített, oltalom alatt álló eredetmegjelöléssel ellátott „Romagna Trebbiano pezsgő” a közösségi szabályozásnak megfelelően palackban vagy autoklávban való természetes újraerjesztéssel készülő, változó intenzitású, szalmasárga színű bor, habja tartós és finoman gyöngyöző, illata finom, friss, kellemes, íze az adott típusnak megfelelően száraz vagy félédes.

minimális összes alkoholtartalom térfogatszázalékban: 10,5 térfogatszázalék

minimális cukormentes kivonat: 14,0 g/l

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Trebbiano gyöngyözőbor

Az azonos nevű szőlőfajtából készített, oltalom alatt álló eredetmegjelöléssel ellátott „Romagna Trebbiano gyöngyözőbor” a közösségi szabályozásnak megfelelően természetes újraerjesztéssel készülő, változó intenzitású, szalmasárga színű bor, habja finom és tartós, illata finom és könnyed, íze harmonikus és friss.

minimális összes alkoholtartalom térfogatszázalékban: 10,5 térfogatszázalék;

maradékcukor-tartalom: legfeljebb 10 g/l;

minimális cukormentes kivonat: 14,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Bianco Spumante

A „Romagna” fehér pezsgő habja: finom és tartós, színe változó intenzitású szalmasárga; illata meghatározó: finom és könnyed, íze a cukortartalom alapján a brut nature-tól a szárazig terjed, zamatos és harmonikus.

Minimális összes alkoholtartalom térfogatszázalékban: 10,5 térfogatszázalék.

Minimális cukormentes kivonat: 14 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

„Romagna” Rosato Spumante

A „Romagna” rozé pezsgő habja finom és tartós. Színe változó intenzitású rózsaszín, illata finom és könnyed. Íze a cukortartalom alapján a brut nature-tól a szárazig terjed, zamatos és harmonikus.

Minimális összes alkoholtartalom térfogatszázalékban: 10,5 térfogatszázalék.

Minimális cukormentes kivonat: 15 g/l

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

5. Borkészítési eljárások

a) Alapvető borászati eljárások

NINCSENEK

b) Maximális hozamok

Romagna Albana Spumante

hektáronként 45 hektoliter

Romagna Cagnina

hektáronként 84,5 hektoliter

Romagna Pagadebit és Pagadebit Bertinoro, a gyöngyözőbor is

hektáronként 98 hektoliter

Romagna Sangiovese, a novello és a riserva változat is

hektáronként 98 hektoliter

Romagna Sangiovese Superiore, a riserva változat is

hektáronként 68,25 hektoliter

Romagna Sangiovese, a kiegészítő földrajzi egységekkel

hektáronként 58,5 hektoliter

Romagna Sangiovese Riserva, a kiegészítő földrajzi egységekkel

hektáronként 52 hektoliter

Romagna Sangiovese passito

hektáronként 60 hektoliter

Romagna Bianco Spumante

hektáronként 126 hektoliter

Romagna Rosato Spumante

hektáronként 126 hektoliter

6. Körülhatárolt földrajzi terület

A „Romagna” eredetmegjelöléssel ellátott borok készítéséhez felhasználható szőlők termesztési területéhez Emilia Romagna tartományon belül Bologna, Forlì-Cesena, Ravenna és Rimini megye különböző települései tartoznak, részben vagy egészben.

7. Fontosabb borszőlőfajták

Bombino bianco B.

Terrano N.

Sangiovese N.

Trebbiano romagnolo B. - Trebbiano

Albana B.

8. A kapcsolat(ok) leírása

Romagna

Romagna Albana Spumante:

Egészen 1300-ig a faenzai Baldi család birtokában voltak Romagna legtermékenyebb szőlőültetvényei. Az elsők között voltak, akik olyan magas szintre emelték a borkészítés minőségét, hogy más, nem csak faenzai nemesi családok

annak ellenére, hogy ők maguk is borkészítők voltak – különleges alkalmakkor Baldi borokat szolgáltak fel. Az 1900-as évek elején Francesco Baldi volt az első, aki Romagnában pezsgőt készített, valószínűleg az Albanát keverve más borokkal. Sarna di Faenzában, a „Le Fontane” villában nagy mennyiségben készített pezsgőjét a magas minőségének köszönhetően Romagnában, Bologna városában értékesítette, valamint Franciaországba és Oroszországba is exportálták, ahol komoly díjakat és elismeréseket kapott.

Romagna Cagnina:

A bizánci uralom lehetett az az időszak, amikor a Cagnina alapját képező Terrano d’Istria szőlőfajta elterjedt Romagnában, ekkor nagy mennyiségben szállítottak mészkövet Dalmáciából és Isztriáról a fontos ravennai építkezésekhez. Cesena, Forlì és Ravenna sík vidékeinek némelyikén már 1200-tól termesztették. A tizenkilencedik és a huszadik század számos írása és költeménye igazolja a Cagnina elterjedését és megbecsülését Romagnában.

Romagna Pagadebit (a Bertinoro, a félédes és a gyöngyözőbor is):

A fehér Bombino szőlőfajta helyi elnevezése Pagadebit, innen a bor neve. Hohnerlein-Buchinger szerint ennek az etimológiája „annyit terem, hogy fedezi az adósságokat”, mivel még kedvezőtlen időjárási körülmények között is garantálja a jó termést. Különösen Forlì megyében voltak Albana és Pagadebit szőlőfajtákat termesztő vegyes ültetvények, az előbbi szűkösebb hozamának a kompenzálására. A Pagadebit romagnai jelenlétére utaló első írásos emlék („tra le viti de’ contorni di Rimino” – a Rimino környéki szőlőtőkék között) Acerbi tollából származik 1825-ből. Az 1876-os Forlì-i Ampelográfiai Kiállításon összehasonlították a különböző termőterületekről származó Pagadebit borokat; elismerték, hogy a Pagadebit történelmi szempontból különleges és értékes hagyományt képvisel Bertinoro területén.

Romagna Sangiovese (a superior, a Riserva, a novello és a passito változatai is):

A Faenzai Állami Levéltárban őrzik azt az 1672-ből származó közjegyzői okiratot, amely megemlít „három sor Sangiovesé”-t („tre filari di Sangiovese”) a Fontanella di Pagnano birtokon, Casola Valsenio településen. Néhány nyelvész úgy véli, a bor nevének jelentése az appennini toszkán-romagnai nyelven „Sangue dei gioghi”, azaz a „hegy vére”,

a helyi tájszólásban a vér „sanzves”. Beppe Sangiorgi szerint a Sangiovese romagnai jelenlétére utaló első hivatkozások a faenzai és imolai területre vonatkoznak. Az 1839-ben Firenzéből Forlì-ba érkező Gallesio így írja le az itt talált szőlőültetvényeket: „az ültetvények mindegyike alacsony tőkés művelésű és nagyrészt a

Romagnai Sangiovese szőlőfajtát termesztik.” Régi szőlőtermesztési szövegek önmagában karakteres, egyetlen szőlőfajtából készített borként írják le a romagnai Sangiovesét.

Romagna Trebbiano (a gyöngyözőbor és a pezsgő is):

A Trebbiano fajta bevezetése valószínűleg az etruszkok és az ókori rómaiak érdeme, akik a talajjavítás és a területek felosztása után szőlőt telepítettek: ez tehát a légionáriusok bora volt. 1305-ben Pier de Crescenzi egy „tribiana” nevű fehér szőlőről írt; ugyanebben az évszázadban Imolában a „turbien”, Bolognában pedig a „trebulanum” elnevezés volt használatos. Romagnában egy nem meghatározott korban a „tarbian” fajtára hivatkoznak. A Molonban (1906) olvasható, hogy elsősorban Forlì és Ravenna területén terjedt el, és Pasqualini és Pasqui megerősítették a sík területen található ültetvényeken a magas páratartalom ellenére elért sikereket. Térhódítása Romagna tartományban annak köszönhető, hogy kiválóan alkalmazkodik a különböző talajokhoz és éghajlati viszonyokhoz.

9. További alapvető feltételek (csomagolás, címkézés, egyéb követelmények)

Romagna OEM – Borkészítési terület

Jogi keret:

Az uniós jogszabályokban

A további feltétel típusa:

A meghatározott földrajzi területen való előállítás tekintetében biztosított eltérés

A feltétel leírása:

A borkészítési műveletek Forlì-Cesena, Ravenna, Bologna és Rimini megyék teljes területén elvégezhetők.

Romagna OEM – A gyöngyözőbor- és a pezsgőtípusok készítésének területe

Jogi keret:

A nemzeti jogszabályokban

A további feltétel típusa:

A meghatározott földrajzi területen való előállítás tekintetében biztosított eltérés

A feltétel leírása:

A „Romagna” Trebbiano Frizzante, „Romagna” Trebbiano Spumante, „Romagna” Pagadebit Frizzante, „Romagna” Albana Spumante, „Romagna” Bianco Spumante és a „Romagna” Rosato Spumante típusok készítése, továbbá másodlagos erjesztése, stabilizálása és édesítése – ahol megengedett – Emilia Romagna, Marche, Lombardia, Piemont és Veneto tartományok teljes területén elvégezhető.

Romagna OEM – A gyöngyözőbor- és a pezsgőtípusok palackozásának területe

Jogi keret:

Az uniós jogszabályokban

A további feltétel típusa:

Palackozás a körülhatárolt földrajzi területen belül

A feltétel leírása:

A „Romagna” Trebbiano Frizzante, „Romagna” Trebbiano Spumante, „Romagna” Pagadebit Frizzante, „Romagna” Albana Spumante, „Romagna” Bianco Spumante, „Romagna” Rosato Spumante OEM típusok palackozását Emilia Romagna, Marche, Lombardia, Piemont és Veneto tartományok területén belül kell elvégezni. Az Európai Unió és Olaszország hatályos jogszabályainak megfelelően a minőség és a jó hírnév megőrzése, valamint a származás és az ellenőrzések hatékonyságának biztosítása érdekében a palackozást vagy a csomagolást a fent körülhatárolt területen kell elvégezni.

A Kiegészítő Földrajzi Egységekre való hivatkozások

Jogi keret:

Az uniós jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A Romagna OEM borok címkéjén és kiszerelésén megengedett a termékleírás Mellékletében leírt Kiegészítő Földrajzi Egységekre történő hivatkozás.

A címkén feltüntethető Kiegészítő Földrajzi Egységek a következők: „Bertinoro”, „Brisighella”, „Castrocaro és Terra del Sole”, „Cesena”, „Longiano”, „Meldola”, „Modigliana”, „Marzeno”, „Oriolo”, „Predappio”, „San Vicinio”, „Serra”.

Romagna OEM a Kiegészítő Földrajzi Egységekkel

Jogi keret:

Az uniós jogszabályokban

A további feltétel típusa:

A meghatározott földrajzi területen való előállítás tekintetében biztosított eltérés

A feltétel leírása:

A borkészítési műveletek Bologna, Ravenna, Forlì-Cesena és Rimini megyék teljes területén elvégezhetők.

Romagna OEM a Kiegészítő Földrajzi Egységekkel

Jogi keret:

Az uniós jogszabályokban

A további feltétel típusa:

Palackozás a körülhatárolt földrajzi területen belül

A feltétel leírása:

A Kiegészítő Földrajzi Egységekkel ellátott „Romagna” OEM borok palackozását az egyes Kiegészítő Földrajzi Egységek előállítási területén kell elvégezni, ide tartoznak azok a területek is, amelyeken a borkészítés tekintetében engedélyezett az eltérés. Az Európai Unió és Olaszország hatályos jogszabályainak megfelelően a minőség és a jó hírnév megőrzése, valamint a származás és az ellenőrzések hatékonyságának biztosítása érdekében a palackozást vagy a csomagolást a fent körülhatárolt területen kell elvégezni.

A termékleíráshoz vezető link

https://www.politicheagricole.it/flex/cm/pages/ServeBLOB.php/L/IT/IDPagina/14488

(1) HL L 9., 2019.1.11., 2. o.